### 19.    Beslutning vedrørende tilpasning af trafiksikkerhedsprojekt 183 - helleanlæg på [adresse]

**Åbent**

Sagsnr.: 326-2017-18942       J.nr.: 05.13.00           Dokumentnr.:
326-2018-207500

**Sagstype**

Beslutning.

**Resume og sagens baggrund**

Teknik- og Miljøudvalget drøftede på sit møde den 7. juni
2018 trafiksikkerhedsprojektet på [adresse] i Kalundborg og ønskede en
nærmere undersøgelse af projektet med henblik på eventuelle tilpasninger.

**Indstillinger**

Chefen for Vej, Ejendom og Affalds indstiller, at trafiksikkerhedsprojektet
ved [adresse] tilpasses med de foreslåede tilpasninger.

**Behandling**

Teknik- og Miljøudvalget.

**Sagsfremstilling**

Teknik- og Miljøudvalget drøftede på sit møde den 7. juni
2018 trafiksikkerhedsprojektet på [adresse] i Kalundborg. På den baggrund
er der igangsat yderligere vurdering af det udførte projekt. Der er blandt
andet udført trafikmålinger på [adresse] og interview med aktørerne på
skolerne i området.

Trafiksikkerhedsprojektet på [adresse] består af et
helleanlæg, der har det formål at sænke hastigheden og give en mere sikker
krydsning for bløde trafikanter.

Trafiktællinger:

Der er udført trafiktælling på [adresse] efter
etableringen af helleanlægget. Tællingen er udført gennem en normal uge uden
ferier eller større arrangementer.

Der er målt to steder på [adresse], på hver side af
helleanlæggene.

Den vestlige måling ud for nr. 50 angiver:

· at gennemsnithastigheden ligger på 50,8 km/t,

· at 85 %-fraktilen ligger på 59,3 km/t, og

· at årsdøgnstrafikken ligger på 1.596

Den østlige måling ud for nr.40 angiver:

· at gennemsnitshastigheden ligger på 47,8 km/t,

· at 85 %-fraktilen ligger på 55,8 km/t, og

· at årsdøgnstrafikken ligger på 1.988

Konklusionen af målingerne:

Den nuværende hastighed på [adresse] holder sig lige
under det niveau, hvor Vejdirektoratet anbefaler, at der etableres
hastighedsdæmpende foranstaltninger. Vejdirektoratets niveau lægges ud fra, at
gennemsnitshastigheden ikke overskrider hastighedsgrænsen, samt at 85
%-fraktilen ikke overskrider hastighedsgrænsen med mere end 10 km/t. på
[adresse] kører 36,2 % over hastighedsgrænsen.

Der ville altså ifølge Vejdirektoratets anbefalinger ikke være behov for yderligere
fartdæmpende foranstaltninger på det pågældende sted.

Forhold for større køretøjer:

Forholdene for de store køretøjer er undersøgt. På
Skovbrynet ligger årsdøgnstrafikken på i alt 426 motorkøretøjer. De store
køretøjer udgør heraf 26 med en længde på op til 12,5 m og 1 med en længde over
12,5 m.

Vej- og parkområdet har endvidere undersøgt spørgsmålet om
bakkende busser på [adresse]. At nogle busser vælger at bakke op ad [adresse]
er en ældre adfærd. Det skyldes ifølge busselskabet, at der ikke er vendeplads
ved musikskolen. Dette er altså ikke relateret til trafiksikkerhedsprojektet.

Der kører sjældent busser op til 10. Klassecenter,
Musikskolen og Ungdomsskolen, det er kun, når institutionerne har arrangement,
eller når de skal på tur op til 2 gange årligt.

Den røde asfalt:

Det røde bånd på [adresse] er ikke en cykelsti, men
giver alligevel cyklisterne indtryk af, at det er deres areal. Ved hellerne
ophører vejen som 2-1-vej, og derfor er afstribningen med rødt fjernet gennem
anlæggene. Vejen ved hellerne er ikke bred nok til at opretholde en cykelbane.

Der er markeret cykelsymbol på kørebanen for at angive
cyklisternes placering og for at vise bilisterne, at der kan være cyklister.
Den fælles benyttelse af færdselsarealet gennem hellerne er blevet anbefalet af
en repræsentant fra Cyklistforbundet i foråret 2018.

Forslag til tilpasninger:

Administrationen foreslår følgende mindre tilpasninger af
trafiksikkerhedsprojektet:

1. Etablering af
fortovsfliser på rabatten samt sænkning af kantsten ved helleanlæg for at øge
tilgængeligheden.

2. Sænkning af
kantsten ved højre side af Skjalm Hvidesvej og venstre side af [adresse]
at forbedre pladsforholdene for svingende køretøjer.

3. Opsætning af
køretøjslængdebegrænsningsskilt (12,5 m) med undertavle venstresving forbudt
fra [adresse] og højresving forbudt fra Skjalm Hvidesvej ud på [adresse].

**Økonomiske konsekvenser**

Tilpasning 1, 2 og 3 kan afholdes inden for budgetrammen til
trafiksikkerhedsprojekter i 2017.

**Bilag**

|  |  |
| --- | --- |
| Bilag 1 - Bredekildevej | 326-2018-211530 |